తెలంగాణ
తెలంగాణ రాష్ట్రం దక్కను పీఠభూమిలో భాగంగా, తూర్పు కనుమలకు పశ్చిమంగా ఉంది. ఈ ప్రాంతము సరాసరిన సముద్రమట్టం నుంచి 1500 అడుగుల ఎత్తును కలిగియుండి ఆగ్నేయానికి వాలి ఉంది. ఈ రాష్ట్రపు దక్షిణ భాగంలో ప్రధానముగా కృష్ణా, తుంగభద్ర నదులు ప్రవహిస్తుండగా, ఉత్తర భాగంలో గోదావరి నది ప్రవహిస్తున్నది. కృష్ణా, తుంగభద్ర నదులు దక్షిణమున ఈ రాష్ట్రాన్ని ఆంధ్రప్రదేశ్‌లోని రాయలసీమ నుంచి వేరుచేస్తున్నవి. ఈ రాష్ట్ర విస్తీర్ణం 1,14,840 చదరపు కిలోమీటర్లు. తెలంగాణలో భౌగోళికంగా మహబూబ్ నగర్ జిల్లా పెద్దది కాగా, హైదరాబాదు చిన్నది. తెలంగాణకు సముద్రతీరం లేదు. ఈ రాష్ట్రం కృష్ణా మరియు గోదావరి నదుల పరీవాహక ప్రాంతంలోకి వస్తుంది.
సుల్తానాబాద్ (అయోమయ నివృత్తి)
సుల్తానాబాద్ కరీంనగర్ జిల్లాకు చెందిన మండలము. అయితే గతంలో ఇది జిల్లాలో అతి పెద్ద తాలూకా. 1956 కు ముందు సుల్తానాబాద్ నియోజకవర్గం. పెద్దపల్లి, సుల్తానాబాద్ రెండు నియోజకవర్గాలున్న క్రమంలో 1956 అనంతరం పెద్దపల్లి కేంద్రంగా ఓనే నియోజకవర్గం ఏర్పడింది. ముఖ్య విషయమేమిటంటే కరీంనగర్, అదిలాబాద్, నిజమాబాద్ జిల్లాలకు ఒకే ఓక్క క్షయ ధవాఖానా సుల్తానాబాద్ సొంతం. ఇక ఇప్పుడు సుమారు రెండు వందల రైస్ మిల్లులతో జిల్లాలోనే అతి పెద్ద పారిశ్రామిక కేంద్రంగా సుల్తానాబాద్ పురుడు పోసుకుంది. ఇక మండలంలో భౌగోళిక పరిస్థితి విషయానికి వస్తే ఎక్కువగా ఎర్రరేగడి, నల్లరేగడి భూములున్నాయి. ఇక్కడి రైతాంగం వరి, మొక్కజొన్న, పత్తి పంటలను ఎక్కువగా సాగు చేస్తారు. మానేరు నదితో పాటు హుస్సేన్ మియా వాగు పరీవాహక ప్రాంతం. ఎస్.ఆర్.ఎస్.పి డి-83, డి-86 కెనాల్ కాలువల ద్వారా పంటలకు సాగునీరందుతుంది. -- () 16:27, 2013 డిసెంబరు 8 (UTC)